# Telenor Kulturforening - Årsberetning 2023

## Styret:

Siden årsmøtet 23 mars 2023 har styret i Telenor Kulturforening bestått av følgende personer:

**Styremedlemmer**:
Torund Hellesø-Knutsen (valgt 2023)
Aud Rokke (valgt 2022)

Sidsel Pedersen (valgt 2022)

Øyvind Hem (valgt 2022)

Anne Marie Kvistad (valgt 2023)

Bjørn Imislund (valgt 2023)
Britt Sandberg (valgt 2022)

Alle velges for to år av gangen. To av valgene var gjenvalg. Liv-Hege Karlsen og Ove Olsen trådte ut av styret i 2023. Anne Marie Kvistad var ny i styret i 2023.

**Revisor**:

Bjørn Ellefsen valgt for ett år

**Valgkomiteen**:

Aud Rokke valgt for 1 år, ytterligere behov pekes ut av styret

Styrets første møte etter årsmøtet var 31 mars, hvor styret konstituerte seg. Vervene ble fordelt slik:

Leder: Aud Rokke

Nestleder: Torund Hellesø-Knutsen
Sekretær: ikke besatt, Britt, Torund og Anne Marie har tatt møtereferatene
Kasserer: Øyvind Hem

Styremedlem: Sidsel Pedersen

Styremedlem: Anne Marie Kvistad

Vara med møterett: Bjørn Imislund og Britt Sandberg

Flertallet av faste styremedlemmene er ansatt i Telenor (4 av 5).

**EGNE NETTSIDER**

Foreningen benytter StyreWeb om leveranse som digital styreplattform, hjemme-sider og medlemsbehandling. Informasjon om foreningens aktiviteter legges ut på nettside på <http://www.telenorkulturforening.no/> .

Arrangementer og annen informasjon annonseres via StyreWeb som mail til medlemmene, og man melder seg på via vedlagt link.

Foreningens historikk med referat fra alle tidligere arrangementer er ivaretatt, men foreløpig ikke lagt ut på de nye nettsidene.

### STYREMØTER

Det har vært holdt 7 styremøter i perioden, i tillegg til e-postdialoger knyttet til arrangementene.

### MEDLEMMER

### Antall betalende medlemmer per 31.12.2023 var 172 mot 184 medlemmer ved utgangen av 2022 og 188 i 2021. Medlemsmassen oppfattes som stabil. Styret har ikke nøyaktig antall medlemmer som er Telenor ansatt pr dato, men 44 oppga telenor.no eller telenor.com mailadresse i 2023. Dette tallet ble lagt til grunn i søknad om velferdsmidler til Telenor Kulturforbund. Det har vært 21 nyinnmeldinger i 2023, og det var 33 utmeldinger og strykninger i perioden.

### Innmelding i Telenor Kulturforening gjøres via våre nettsider.

### ARRANGEMENTER

Foreningen hadde 10 medlemsarrangementer i 2023 inkludert årsmøtet. Dette var en liten økning i aktivitetsnivå fra 2022 hvor det ble gjennomført 9 arrangementer.

Nasjonalmuseet og Telegrafen er arrangement styret har arbeidet lenge med å få til.

Under presenteres arrangementene.

* Mandag 23 januar Frogner kino, ca. 45 deltakere
* Onsdag 22 og tirsdag 28 februar Nasjonalmuseet, totalt 55 deltakere
* Torsdag 23 mars Årsmøte og foredrag mobilens historie, møterom Hub Fornebu, 45 deltakere
* Torsdag 20 april Sonjas Kunststall, ca. 40 deltakere
* Onsdag 24 mai Bjerkebanen, omvisning og travløp, ca. 40 deltakere
* Onsdag 14 juni Lindøya vandring med Leif Gjerland, ca. 35 deltakere
* Lørdag 26 august Oscarshall, ca. 35 deltakere
* Torsdag 28 september, Klosterenga Kulturpark, 35 deltakere
* Tirsdag 24 oktober, Kunst i Telegrafen og Sjøfartsbygningen, ca. 40 deltakere
* Tirsdag 28 november Julebord på Folkemuseet, 35 deltakere

**ØKONOMI**

Medlemmene får i mars beskjed per e-post om kontingentinnbetaling med beløp, kontonummer og frist. Fra 2022 er betaling til et arrangement blitt krevet når billett bestilles. Påmelding går via Telenor Kulturforening sin nettside-leverandør StyreWeb, og betaling skjer via Vipps eller direkte til foreningens konto.

Kontingenten for 2023 og 2024 er kr 250. Styret foreslår ikke denne endret i 2025. Foreningen er pålagt å ha medlemskontingent for å få støtte gjennom velferdsmidlene fra Telenor Kulturforbund.

Kostnader til det enkelte arrangement dekkes av en egenandel, samt kontingentpenger og velferdsmidler.
Kulturforeningen sponset ca. 55 % av arrangementskostnadene.

Støtten fra Telenor Kulturforbund var på kr 60000,- i 2023, en økning fra kr 46436,- i 2022. Generelt har støtten gått ned fra kr 65.000,- i 2021, 89.000,- i 2020, 144.000,- i 2019, 150.000,- i 2018, og 160.000,- i 2017. Nedgangen skyldes at støtten dimensjoneres ut fra Telenor-ansatte medlemmer, og færre av foreningens medlemmer er yrkesaktive.

Telenor kulturforening mottok 15.025,47 kroner fra Norsk tipping sin grasrotandel i 2023. Denne inntekten var kr 17.700,- i 2022. Styret oppfordrer tippende medlemmer å benytte TKF ved grasrotandel. Man melder seg på ved å sende SMS «Grasrotandelen 993185264» til 60000.

I 2023 var inntektene kr 87960,90 mindre enn kostnadene. Reduksjon av egenkapital er i tråd med budsjettet vårt og retningslinjene fra Telenor. Det var budsjettert med et underskudd på 81.300,-. I 2022 var underskuddet kr 86.649,-. Det var særlig utgiftene til årsmøtet og julebordet på Folkemuseet som var store utgifter i 2023. Deltakelse på årsmøtet er gratis for medlemmene og dekkes av kulturforeningen. Underskuddet er ikke dramatisk da foreningen gikk med overskudd i pandemi-perioden grunnet få arrangementer, men det er nødvendig å planlegge med mer balanse videre fremover.

**REPRESENTASJON**

Liv Hege Karlsen ble valgt til nestleder i Telenor Kulturforbund styre ved forbundets årsmøte 2020. Torund Hellesø-Knudsen er gjenvalgt som styremedlem i forbundet.

**INNKOMNE FORSLAG til ARRANGEMENTER**

Foreningen ønsker å finne aktiviteter som fenger medlemmene. Det har kommet noen henvendelser og forslag. Alle forslag føyes til rekken av mulige arrangementer som styret vurderer fortløpende. Styret planlegger arrangementer et halvår frem i tid. Vi oppfordrer alle til å komme med forslag til fremtidige arrangementer. Samtidig erkjenner vi lav oppslutningen fra yrkesaktive Telenor-ansatte. Styret evaluerer hvorfor våre arrangementer ikke fenger blant yrkesaktive, og vil prøve å rekruttere flere her. Grunnet færre yrkesaktive medlemmer er den økonomiske støtten fra Telenor redusert. Dette medfører at deltakerne som ikke lenger dekkes opp av støtte fra Telenor, i fremtiden vil måtte betale en høyere egenandel for deltakelse på arrangementene enn tidligere.

Styret vil takke for oppslutningen om arrangementene og for den tillitt som er vist.

Øyvind Hem Britt Sandberg Sidsel Pedersen Anne Marie Kvistad

Bjørn Imislund Aud Rokke Torund Hellesø-Knutsen